b'\n_START_ARTICLE_\nPareto kreiv\xc4\x97\n_START_PARAGRAPH_\nPareto kreiv\xc4\x97 (Pareto diagrama) \xe2\x80\x93 grafinis Pareto taisykl\xc4\x97s atvaizdavimas, atskir\xc5\xb3 resurs\xc5\xb3 kumuliatyvi priklausomyb\xc4\x97 (turto kaupimas, balsavimo rezultatai \xe2\x80\xa6) ar sutapim\xc5\xb3 rezultatai (nuo gyventoj\xc5\xb3 skai\xc4\x8diaus, dalyvi\xc5\xb3 aktyvumo \xe2\x80\xa6).\n_START_SECTION_\nIstorija\n_START_PARAGRAPH_\nItal\xc5\xb3 sociologas ir ekonomistas Vilfredas Paretas (1848\xe2\x80\x931923) 1897 metais pasteb\xc4\x97jo, kad turtai visuomen\xc4\x97je pasiskirsto pagal taisykl\xc4\x99: padvigub\xc4\x97jus turtui, skai\xc4\x8dius \xc5\xbemoni\xc5\xb3, pasiekusi\xc5\xb3 tam tikr\xc4\x85 lyg\xc4\xaf, suma\xc5\xbe\xc4\x97ja geometrine progresija su s\xc4\x85lyginai pastovia konstanta._NEWLINE_\xc5\xa0is empirinis modelis konkretaus paai\xc5\xa1kinimo neturi, bet buvo bandym\xc5\xb3 j\xc4\xaf modeliuoti._NEWLINE_Buvo modeliuojama pagal dvi bazines prielaidas \xe2\x80\x93 gerov\xc4\x97 atskiram individui formuojasi kei\xc4\x8diantis turtu su kitais (parduodant, apmokant darb\xc4\x85 ir t. t.) arba d\xc4\x97l teigiam\xc5\xb3 ar neigiam\xc5\xb3 pajam\xc5\xb3 i\xc5\xa1 investicij\xc5\xb3._NEWLINE_Modelis buvo i\xc5\xa1bandytas su hipotetine 1000 dalyvi\xc5\xb3 grupe skirtingomis starto s\xc4\x85lygomis. Galiausiai turtas pasiskirstydavo kaip nurodyta Pareto taisykl\xc4\x97je, nepriklausomai nuo pajam\xc5\xb3 dyd\xc5\xbeio, jo variacij\xc5\xb3 ir ry\xc5\xa1i\xc5\xb3 tarp subjekt\xc5\xb3. Buvo i\xc5\xa1skirti tik du faktoriai, kurie tur\xc4\x97jo \xc4\xaftakos kreiv\xc4\x97s i\xc5\xa1linkimui: kuo tarp subjekt\xc5\xb3 buvo daugiau ry\xc5\xa1i\xc5\xb3, tuo buvo ma\xc5\xbeesnis atotr\xc5\xabkis tarp turting\xc5\xb3 ir varg\xc5\xa1\xc5\xb3 ir kuo nestabilesn\xc4\x97s buvo pajamos (ar daugiau variacij\xc5\xb3), tuo skirtumas tarp turtingiausi\xc5\xb3 ir neturtingiausi\xc5\xb3 didesnis._NEWLINE_D\xc4\x97l to Paretas pri\xc4\x97jo prie i\xc5\xa1vados, kad turto pasidalinimas visuomen\xc4\x97je u\xc5\xbeprogramuotas gamtos, tok\xc4\xaf efekt\xc4\x85 galima palyginti, bet negalima panaikinti.'